Oficiālais Vēstnesis L 314 , 04/12/1996 Lpp. 0001 - 0011



Padomes Regula (EK) Nr. 2315/96 (1996. gada 25. novembris), ar ko atbilstīgi Regulas (EEK) Nr. 3030/93 1. panta 7. punktam izveido to tekstilizstrādājumu un apģērbu sarakstu, uz kuriem no 1998. gada 1. janvāra attiecināma Vispārējā vienošanās par tarifiem un tirdzniecību (VVTT 1994), un ar ko groza Regulas (EEK) Nr. 3030/93 X pielikumu un Regulas (EK) Nr. 3285/94 II pielikumu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā 1. panta 7. punktu Padomes Regulā (EEK) Nr. 3030/93 (1993. gada 12. oktobris) par kopīgiem noteikumiem konkrētu tekstilizstrādājumu importam no trešām valstīm [1], ņemot vērā Komisijas priekšlikumu, tā kā Eiropas Kopiena ir noslēgusi Līgumu, kas izveido Pasaules Tirdzniecības organizāciju (šeit turpmāk saukta par "PTO") [2], kam pievienots Nolīgums par tekstilizstrādājumiem un apģērbu (šeit turpmāk saukts par "NTA"); tā kā saskaņā ar NTA 2. panta 8. punkta a) apakšpunktu un 11. punktu Kopienai ir pienākums, no vienas puses, no 1998. gada 1. janvāra uz izstrādājumiem, kas 1990. gadā sastādīja ne mazāk kā 17 % no kopējā Kopienas tādu tekstilizstrādājumiem un apģērbu importa daudzuma 1990. gadā, ko aptver NTA, attiecināt parastos VVTT noteikumus un kārtību un, no otras puses, līdz 1997. gada 1. janvārim šādu izstrādājumu sarakstu darīt zināmu PTO Tekstilizstrādājumu uzraudzības institūcijai; tā kā VVTT iekļaujamo izstrādājumu atlasē Padome izmantoja vairākus faktorus, ieskaitot izstrādājuma ietekmi uz attiecīgo Kopienas rūpniecības nozari un tās reģionālajām sastāvdaļām, jo īpaši no saimnieciskās konkurētspējas viedokļa un saistībā ar stāvokli nodarbinātībā, attiecīgajam izstrādājumam noteikto daudzuma ierobežojumu efektivitāti, Kopienas rūpniecības nozares spēju piemēroties sīvākai konkurencei attiecībā uz izstrādājumiem, kas pašreiz pakļauti daudzuma ierobežojumiem attiecībā uz vienu vai vairākām piegādātājvalstīm, mērķi sekmēt rūpniecības pārkārtošanu pieņemamā tempā visā desmitu gadu pārejas periodā, ietekmi uz patērētājiem, ietekmi uz trešām valstīm un iespēju vienkāršot Kopienas importa režīmu attiecībā uz tekstilizstrādājumiem un apģērbu; tā kā šajā sakarā vērā ņemti apsvērumi, ko iesniegušas ieinteresētās personas, kas atbildējušas uz Eiropas Kopienu Oficiālajā Vēstnesī publicēto Komisijas uzaicinājumu iesniegt šādus apsvērumus [3]; tā kā Regulas (EEK) Nr. 3030/93 X pielikuma izstrādājumu saraksts ir jāgroza, lai no tā izslēgtu izstrādājumus, kas 1998. gada 1. janvārī iekļaujami VVTT; tā kā to tekstilizstrādājumu un apģērbu saraksts, kurus regulē parastie VVTT noteikumi un prasības, kas minēti II pielikumā Padomes Regulai (EK) Nr. 3285/94 (1994. gada 22. decembris) par kopējiem importa noteikumiem un Regulas (EK) Nr. 518/94 atcelšanu [4], ir jāgroza, lai no 1998. gada 1. janvāra tajā iekļautu izstrādājumus, uz ko attiecināma VVTT parasto noteikumu sistēma, IR PIEŅĒMUSI ŠO REGULU. 1. pants 1. Izstrādājumi, uz ko no 1998. gada 1. janvāra attiecināma VVTT parasto noteikumu sistēma, uzskaitīti šīs regulas I pielikumā. 2. No 1998. gada 1. janvāra Regulas (EEK) Nr. 3030/93 X pielikumu aizstāj ar šīs regulas II pielikumu. 3. No 1998. gada 1. janvāra Regulas (EK) Nr. 3285/94 II pielikumu aizstāj ar šīs regulas III pielikumu. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 25. novembrī Padomes vārdā — priekšsēdētājs D. Spring [1] OV L 275, 8.11.1993., 1. lpp. Regula, kurā jaunākie grozījumi izdarīti ar Komisijas Regulu (EK) Nr. 941/96 (OV L 128, 29.5.1996., 15. lpp.). [2] OV L 336, 23.12.1994., 3. lpp. [3] OV C 81, 19.3.1996., 1. lpp. [4] OV L 349, 31.12.1994., 53. lpp. Regula, kurā jaunākie grozījumi izdarīti ar Regulu (EK) Nr. 139/96 (OV L 21, 27.1.1996., 7. lpp.). -------------------------------------------------- I PIELIKUMS To tekstilizstrādājumu un apģērbu saraksts, uz kuriem attiecināmi 1994. gada VVTT noteikumi (otrais posms) Kategorija | Apraksts | 19 | Kabatlakati, netrikotāžas | 41 | Sintētiskie kompleksie pavedieni, neiesaiņoti, izņemot neteksturēto vienkārtas dziju, negrodoti vai ar grodumu ne vairāk kā 50 apgriezieni metrā | 46 | Kārsta vai ķemmēta aitu un jēru vilna vai cita veida smalki dzīvnieku mati | 58 | Paklāji, grīdsegas un grīdceliņi, trikotāžas (apdarināti vai neapdarināti) | 61 | Šaurie austie audumi un šaurie audumi no paralēliem līmētiem pavedieniem bez šķiedrām, izņemot etiķetes un līdzīgus 62. kategorijas izstrādājumus Elastīgie audumi un apdares materiāli (netrikotāžas) no tekstilmateriāliem no gumijas pavediena | 65 | Trikotāžas audums, izņemot audumus kategorijās 38 A un 63, no vilnas, no kokvilnas vai no ķīmiskām šķiedrām | 67 | Trikotāžas apģērbu aksesuāri, izņemot bērniem paredzētos visu veidu veļa sadzīves vajadzībām, no trikotāžas; aizkari (ieskaitot drapējumus), aizkari interjeram, baldahīni gultām un citi mēbeļu un dekoratīvie izstrādājumi, trikotāžas segas un ceļotāju pledi, izņemot trikotāžas preces, ieskaitot ģērbu vai apģērbu piederumu trikotāžas daļas | 70 | Trikotāžas zeķbikses un garās zeķes no sintētisko šķiedru pavedieniem ar lineāro blīvumu vienam pavedienam mazāk nekā 67 deciteksi (6,7 teksi) Sieviešu garās zeķes no sintētiskām šķiedrām | 72 | Peldkostīmi, no vilnas, kokvilnas vai mākslīgām šķiedrām | 74 | Sieviešu vai meiteņu kostīmi un komplekti, no vilnas, kokvilnas vai mākslīgām šķiedrām, izņemot slēpošanas kostīmus | 76 | Vīriešu vai zēnu rūpnieciskie un profesionālie (aroda) ģērbi, netrikotāžas; Sieviešu vai meiteņu priekšauti, uzsvārči un pārējie rūpnieciskie un profesionālie (aroda) ģērbi, netrikotāžas | 77 | Slēpošanas kostīmi, netrikotāžas | 84 | Netrikotāžas šalles, lakati, kašnē, mantiļas, plīvuri un tamlīdzīgi izstrādājumi no vilnas, kokvilnas vai mākslīgām šķiedrām | 86 | Korsetes, atsaites, bikšturi, prievītes un tamlīdzīgi izstrādājumi un to daļas, arī no trikotāžas | 87 | Netrikotāžas cimdi, pirkstaiņi un dūraiņi | 88 | Garās zeķes, kapzeķes un citādas zeķes, netrikotāžas citi netrikotāžas apģērba aksesuāri, izņemot bērniem domātos | 91 | Teltis | 96 | Neaustie materiāli un šādu materiālu izstrādājumi, piesūcināti vai nepiesūcināti, ar segumu vai bez seguma, dublēti vai nedublēti, pārklāti vai nepārklāti | 100 | Tekstilmateriāli, piesūcināti, segti vai dublēti ar celulozes atvasinājumiem vai pārējām plastmasām | 110 | Auduma piepūšamie matrači | 111 | Auduma tūrisma piederumi, izņemot piepūšamos matračus un teltis | 124 | Sintētiskās štāpeļšķiedras | 126 | Mākslīgās štāpeļšķiedras | -------------------------------------------------- II PIELIKUMS " X PIELIKUMS To tekstilizstrādājumu un apģērbu saraksts, uz kuriem vēl nav attiecināta 1994. gada VVTT parasto noteikumu sistēma Kategorija | Apraksts | I A GRUPA 1 | Kokvilnas dzija, neiesaiņota pārdošanai mazumtirdzniecībā | 2 | Kokvilnas audumi, izņemot marles, frotē audumus, plīšu, šenila audumus, tillu un pārējos tīkla audumus | 3 | Sintētisko šķiedru audumi (gabalos vai atlikumi), izņemot šauros austos audumus, plīšu (ieskaitot frotē audumus) un šenila audumus | I B GRUPA 4 | Trikotāžas krekli, T-krekli, viegli smalkadījuma džemperi un puloveri ar atlokāmu, polo vai augstu apkakli (kas nav no vilnas vai smalkiem dzīvnieku matiem), sporta krekliņi un līdzīgi izstrādājumi | 5 | Svīteri, puloveri, jakas, vestes, jakas un džemperi (izņemot žaketes un bleizerus), siltās virsjakas, vējjakas tamlīdzīgi izstrādājumi, trikotāžas | 6 | Vīriešu vai zēnu bridžbikses un īsās bikses, izņemot peldbikses un garās bikses (ieskaitot īsās sporta bikses); sieviešu vai meiteņu garās bikses no vilnas, no kokvilnas vai mākslīgām šķiedrām; oderētu sporta kostīmu lejasdaļas, izņemot 16. vai 29. kategorijas izstrādājumus, no kokvilnas vai mākslīgām šķiedrām | 7 | Sieviešu vai meiteņu blūzes, krekli un kreklblūzes, arī trikotāžas, no vilnas, kokvilnas un mākslīgām šķiedrām | 8 | Vīriešu, zēnu krekli, netrikotāžas, no vilnas, kokvilnas vai mākslīgām šķiedrām | II A GRUPA 9 | Dvieļu frotē audumi un tamlīdzīgi frotē audumi no kokvilnas; tualetes un virtuves netrikotāžas veļa no kokvilnas frotē dvieļu vai tamlīdzīgiem frotē audumiem | 20 | Netrikotāžas gultas veļa | 22 | Dzija no štāpeļšķiedrām vai sintētisko šķiedru atlikām, neiesaiņota mazumtirdzniecībai | 23 | Dzija no štāpeļšķiedrām vai mākslīgo šķiedru atlikām, neiesaiņota mazumtirdzniecībai | 32 | Plūksnotie un šenila audumi (izņemot frotē dvieļu vai tamlīdzīgus frotē audumus vai kokvilnas un šauros austos audumus) un tekstildrānas ar šūtām plūksnām, no vilnas, kokvilnas vai mākslīgām šķiedrām | 39 | Galda, tualetes un virtuves netrikotāžas veļa, kas nav no kokvilnas frotē dvieļu vai tamlīdzīgiem frotē audumiem | II B GRUPA 12 | Trikotāžas zeķbikses, garās zeķes, kapzeķes, īsās zeķes, zeķītes un citādas zeķes, izņemot bērniem domātās, tostarp elastīgās zeķes slimniekiem ar paplašinātām vēnām, izņemot 70. kategorijas izstrādājumus | 13 | Vīriešu vai zēnu apakšbikses un biksītes, un sieviešu un meiteņu biksītes un apakšbikses, trikotāžas, no vilnas, kokvilnas vai mākslīgām šķiedrām | 14 | Vīriešu vai zēnu mēteļi, lietusmēteļi un citi pusmēteļi, apmetņi, mantijas no vilnas, kokvilnas vai mākslīgām šķiedrām (izņemot 21. kategorijas izstrādājumus) | 15 | Sieviešu vai meiteņu mēteļi, lietusmēteļi un citi pusmēteļi, apmetņi, mantijas; jakas un bleizeri no vilnas, kokvilnas vai mākslīgām šķiedrām (izņemot 21. kategorijas izstrādājumus) | 16 | Vīriešu vai zēnu netrikotāžas kostīmi un komplekti, no vilnas, kokvilnas vai mākslīgām šķiedrām, izņemot slēpošanas kostīmus | 17 | Vīriešu vai zēnu žaketes vai bleizeri, netrikotāžas, no vilnas, kokvilnas vai mākslīgām šķiedrām | 18 | Vīriešu vai zēnu miesas krekli un citādi apakškrekli, īsās un garās apakšbikses, naktskrekli, pidžamas, peldmēteļi, rītasvārki un tamlīdzīgi izstrādājumi, netrikotāžas Sieviešu vai meiteņu apakškrekli un citādas apakšdrēbes, kombinē, apakšsvārki, apakšbikses, naktskrekli, pidžamas, peņuāri, peldmēteļi, ķiteļi un tamlīdzīgi izstrādājumi, netrikotāžas | 21 | Siltās virsjakas, vējjakas un tamlīdzīgi izstrādājumi, netrikotāžas, no vilnas, kokvilnas vai mākslīgām šķiedrām; oderētu treniņtērpu aukšdaļas, izņemot 16. vai 29. kategorijas izstrādājumus, no vilnas, kokvilnas vai mākslīgām šķiedrām | 24 | Vīriešu vai zēnu naktskrekli, pidžamas, peldmēteļi, mājas halāti un tamlīdzīgi izstrādājumi, trikotāžas Sieviešu vai meiteņu naktskrekli, pidžamas, peņuārus, peldmēteļus, mājas halāti un līdzīgus izstrādājumi, trikotāžas | 26 | Sieviešu vai meiteņu kleitas, no vilnas, kokvilnas vai mākslīgām šķiedrām | 27 | Sieviešu vai meiteņu svārki un bikšusvārki | 28 | Garās bikses, kombinezoni ar krūšdaļu un lencēm, bridžbikses un īsās bikses (izņemot peldbikses), trikotāžas, no vilnas, kokvilnas vai mākslīgām šķiedrām | 29 | Sieviešu vai meiteņu kostīmi un komplekti, netrikotāžas, no vilnas, kokvilnas vai mākslīgām šķiedrām, izņemot slēpošanas kostīmus; sieviešu vai meiteņu treniņtērpi ar oderi ar virspusi no viena vienkārtas auduma, no kokvilnas vai mākslīgām šķiedrām | 31 | Trikotāžas auduma krūšturi | 68 | Bērnu apģērbi un apģērbu piederumi, izņemot bērnu cimdus, dūraiņus un pirkstaiņus, kas ietilpst 10. un 87. kategorijā, un bērnu zeķes, kapzeķes un zeķītes, netrikotāžas, kuras ietilpst 88. kategorijā | 73 | Trikotāžas auduma treniņtērpi, no vilnas, kokvilnas vai mākslīgām šķiedrām | 78 | Netrikotāžas apģērbi, izņemot apģērbus, kas ietilpst 6., 7., 8., 14., 15., 16., 17., 18., 21., 26., 27., 29., 68., 72., 76. un 77. kategorijā | 83 | Mēteļi, jakas, bleizeri un citi apģērbi, ieskaitot slēpošanas kostīmus, trikotāžas, izņemot apģērbus, kas ietilpst 4., 5., 7., 13., 24., 26., 27., 28., 68., 69., 72., 73., 74. un 75. kategorijā | III A GRUPA 33 | Austi audumi no sintētiskas dzijas, kas iegūta no polietilēna vai polipropilēna sloksnēm vai līdzīgām formām, kas nav platākas par 3 m; maisi un somas, ko izmanto iesaiņošanai, netrikotāžas, iegūtas no lentām vai līdzīgām formām | 34 | Austi audumi no sintētiskas dzijas, kas iegūta no polietilēna vai polipropilēna sloksnēm vai līdzīgām formām, kas ir 3 m un vairāk nekā 3 m platas | 35 | Austi audumi no sintētiskām šķiedrām (gabalā), izņemot 114. kategorijas audumus riepām | 36 | Austi audumi no mākslīgām šķiedrām (gabalā), izņemot 114. kategorijas audumus riepām | 37 | Audumi no mākslīgām štāpeļšķiedrām | 38 A | Sintētiskas trikotāžas aizkaru audums, ieskaitot tilla aizkaru audumu | 38 B | Tilla aizkari, netrikotāžas | 40 | Netrikotāžas aizkari (ieskaitot drapējumus, aizkarus interjeram, baldahīnus gultām un citus dekorēšanas izstrādājumus) no vilnas, kokvilnas vai mākslīgām šķiedrām | 42 | Dzija no mākslīgām šķiedrām gabalā, neiesaiņota mazumtirdzniecībai Pavedieni no mākslīgām šķiedrām; pavedieni no mākslīgiem pavedieniem, neiesaiņoti mazumtirdzniecībai, izņemot viskozes vienkārtas pavedienus, negrodotus vai ar grodumu ne lielāku kā 250 apgriezieni metrā, un neteksturētus pavedienus no acetilcelulozes | 43 | Ķīmisko pavedienu dzija, dzija no mākslīgām štāpeļšķiedrām, kokvilnas dzija, iesaiņota mazumtirdzniecībai | 47 | Kārstas aitu vai jēru vilnas dzija (vilnas pavedieni) vai kārstu smalko dzīvnieku matu dzija, neiesaiņota mazumtirdzniecībai | 48 | Kārstas aitu vai jēru vilnas dzija (vilnas pavedieni) vai ķemmētu smalko dzīvnieku matu dzija, neiesaiņota mazumtirdzniecībai | 49 | Vilnas vai dzīvnieku smalko matu dzija, nesagatavota mazumtirdzniecībai | 50 | Aitu un jēru vilnas vai cita veida smalko dzīvnieku matu audumi | 51 | Kokvilna, kārsta vai ķemmēta | 53 | Kokvilnas marle | 54 | Mākslīgās stāpeļšķiedras, ieskaitot atlikas, kārstas, ķemmētas vai citādi sagatavotas vērpšanai | 55 | Sintētiskās štāpeļšķiedras, kārstas, ķemmētas vai citādi sagatavotas vērpšanai | 56 | Dzija no sintētiskās štāpeļšķiedras (arī atlikām), iesaiņota mazumtirdzniecībai | 59 | Paklāji un citas tekstilmateriālu grīdsegas, izņemot 58. kategorijas paklājus | 60 | Gobelēni, ar rokām austi dekoratīvi rakstaini audumi (Beļģijas un tamlīdzīgi gobelēni) un izšūti gobelēni (piemēram, petit point, krustdūrienā) rāmī vai tamlīdzīgi, roku darbs | 62 | Šenilpavedieni (tostarp šenils no pūkām), pozamenta dzija (izņemot metalizētus pavedienus un dekoratīvos pavedienus no astriem); Tills un citas tīklveida drānas, izņemot austas drānas, trikotāžas drānas, rokpinuma vai mašīnpinuma mežģīnes gabalā, sloksnēs vai atsevišķos gabalos Etiķetes, emblēmas un tamlīdzīgi izstrādājumi no tekstilmateriāliem gabalos, lentēs vai piegriezumā, austi Pītas lentes un apdares materiāli gabalos; pušķi, bumbuļi un tamlīdzīgi izstrādājumi Izšuvumi gabalos, lentēs vai atsevišķu izšuvumu veidā | 63 | Trikotāžas audums no sintētiskām šķiedrām, kurās elastīgie pavedieni ir 5 svara %, trikotāžas audumi, kurās gumijas pavedieni ir 5 svara % vai vairāk Rašelmežģīnes un plūksnotie trikotāžas audumi ar garām plūksnām | 66 | Segas un ceļotāju pledi, netrikotāžas, no vilnas, kokvilnas vai mākslīgām šķiedrām | III B GRUPA 10 | Trikotāžas pirkstaiņi, dūraiņi un cimdi | 90 | Auklas, tauvas, virves un troses no sintētiskām šķiedrām, arī nesavītas | 93 | Maisi un somas, ko izmanto iesaiņošanai, austa auduma, izņemot no polietilēna vai polipropilēna sloksnēm iegūtos audumus | 95 | Filcs un tā izstrādājumi, arī piesūcināti vai pārklāti, izņemot grīdsegas | 97 | Tīkli un linums no auklas, virves vai troses un zvejnieku tīkli no dzijas, auklas, virves vai troses | 98 | Citi izstrādājumi no dzijas, auklām, tauvām, virvēm vai trosēm, citi tekstilmateriāli, izstrādājumi no šādiem materiāliem un 97. kategorijas izstrādājumi | 101 | Auklas, tauvas, virves un troses, arī nesavītas, no sintētiskām šķiedrām izgatavotās | 109 | Brezents, buras, nojumes un sauljumi | 112 | Citi gatavi tekstilizstrādājumi, austi, izņemot 113. un 114. kategorijā minētos | 113 | Grīdlupatas, trauklupatas un putekļlupatas, netrikotāžas | 114 | Audumi un izstrādājumi tehniskām vajadzībām | IV GRUPA 115 | Linu vai ramijas šķiedras | 117 | Linu vai ramijas šķiedru audumi | 118 | Galda, tualetes un virtuves veļa no liniem vai ramijas, netrikotāžas | 120 | Aizkari (ieskaitot drapējumus), aizkari interjeram, baldahīni gultām un citi mēbeļu un dekoratīvie izstrādājumi, netrikotāžas, no liniem vai ramijas | 121 | Auklas, tauvas, virves un troses, arī nesavītas, no liniem vai ramijas | 122 | Maisi un somas, ko izmanto iesaiņošanai, no liniem, netrikotāžas | 123 | Plūksnotie audumi un šenila audumi no liniem vai ramijas, izņemot šauros austos audumus Netrikotāžas šalles, lakati, kašnē, mantiļas, plīvuri un tamlīdzīgi izstrādājumi no liniem vai ramijas | V GRUPA 125 A | Pavedieni no sintētiskiem pavedieniem, neiesaiņoti mazumtirdzniecībai, izņemot 41. kategorijas pavedienus | 125 B | Monopavedieni, sloksnes (mākslīgie salmiņi un tamlīdzīgi izstrādājumi) un imitācijas ketguts no sintētiskiem materiāliem | 127 A | Pavedieni no mākslīgiem pavedieniem, neiesaiņoti, izņemot 42. kategorijas pavedienus | 127 B | Monopavedieni, sloksnes (mākslīgie salmiņi un tamlīdzīgi izstrādājumi) un imitācijas ketguts no mākslīgiem tekstilmateriāliem | 128 | Rupjie dzīvnieku mati, kārsti vai ķemmēti | 129 | Dzija no rupjiem dzīvnieku matiem vai zirgu astriem | 130 A | Zīda dzija, izņemot dziju no zīda atlikām | 130 B | Zīda dzija, izņemot kategorijā 130 A iekļauto; zīdtārpiņa pavediens | 131 | Dzija no pārējām augu tekstilšķiedrām | 132 | Papīra pavedieni | 133 | Kaņepāju dzija (cannabis sativa) | 135 | Audumi no rupjiem dzīvnieku matiem vai astriem | 136 | Audumi no zīda vai zīda atlikām | 137 | Plūksnotie un šenila audumi un šaurie audumi no zīda vai no zīda atlikām | 138 | Audumi no papīra pavedieniem un citām tekstilšķiedrām, izņemot ramiju | 139 | Audumi no metāla pavedieniem un audumi no metalizētiem pavedieniem | 140 | Trikotāžas audums no tekstilmateriāla, kas nav vilna vai smalkie dzīvnieku mati, kokvilna vai ķīmiskās šķiedras | 141 | Segas un ceļotāju pledi no tekstilmateriāla, kas nav vilna vai smalkie dzīvnieku mati, kokvilna vai ķīmiskās šķiedras | 142 | Paklāji un citādas tekstila grīdsegas no sizala no citām Agave dzimtas augu tekstilšķiedrām vai Manilas kaņepājiem | 144 | Filcs no rupjajiem dzīvnieku matiem | 145 | Auklas, tauvas, virves un troses, arī nesavītās, no abakas (Manilas kaņepāji) vai kaņepāju šķiedrām | 146 A | Auklas vai iesaiņošanas virve lauksaimniecības mašīnām, no sizala vai pārējām agaves dzimtas augu tekstilšķiedrām | 146 B | Auklas, tauvas, virves un troses no sizala vai pārējām agaves dzimtas augu tekstilšķiedrām, izņemot kategorijas 146 A izstrādājumus | 146 C | Auklas, tauvas, virves un troses, arī nesavītās vai nesapītās, no džutas vai pārējām lūksnes šķiedrām, kas minētas pozīcijā Nr. 5303 | 147 | Zīda atlikas (tostarp attīšanai nederīgi kokoni), vērpšanas atlikas un plucinātās izejvielas, izņemot tās, kas nav kārstas vai plucinātas | 151 A | Grīdsegas no kokosšķiedrām | 151 B | Paklāji un pārējās tekstila grīdsegas, no džutas vai citām lūksnes tekstilšķiedrām, adatu necauršūtas vai neflokētas | 152 | Cauršūta paklāju tūba un pārējās tekstila grīdsegas no džutas vai citām lūksnes tekstilšķiedrām, nepiesūcinātas vai bez seguma, izņemot grīdu klājumus | 154 | Attīšanai derīgi zīdtārpiņu kokoni Jēlzīds (negrodots) Zīda atlikas (tostarp attīšanai nederīgi kokoni), vērpšanas atlikas un plucinātās izejvielas, nekārstas vai neplucinātas Vilna, nekārsta vai neķemmēta Smalkie vai rupjie dzīvnieku mati, nekārsti vai neķemmēti Smalko vai rupjo dzīvnieku matu vilnas atlikas, ieskaitot vērpšanas atlikas, bet izņemot plucinātas izejvielas Reģenerēta vilna vai reģenerēti smalkie vai rupjie dzīvnieku mati Linšķiedra, neapstrādāta vai apstrādāta, bet nevērpta; linšķiedras atsukas un atlikas (tostarp vērpšanas atlikas, bet izņemtot uzirdinātās šķiedras) Ramijas un pārējo augu tekstilšķiedras, neapstrādātas vai apstrādātas, bet nevērptas; atsukas un pārējās atlikas, izņemot kokosšķiedru un abakas tekstilšķiedru atsukas un atlikas, kas minētas pozīcijā Nr. 5304 Kokvilna, nekārsta vai neķemmēta Kokvilnas atlikas (tostarp vērpšanas atlikas un uzirdinātās šķiedras) Kaņepāju šķiedra (cannabis sativa), neapstrādāta vai apstrādāta, bet nevērpta; kaņepju šķiedras atsukas un atlikas (tostarp vērpšanas atlikas un uzirdinātās šķiedras) Abakas (Manilas kaņepāji vai Musa textilis Nee) tekstilšķiedras, neapstrādātas vai apstrādātas, bet nevērptas abakas šķiedru atsukas un atlikas (tostarp vērpšanas atlikas un uzirdinātās šķiedras) Džutas šķiedra un pārējās lūksnes tekstilšķiedras (izņemot linšķiedru, kaņepāju šķiedru un ramiju), neapstrādātas vai apstrādātas, bet nevērptas; Džutas šķiedras un pārējo lūksnes tekstilšķiedru atsukas un atlikas (tostarp vērpšanas atlikas un uzirdinātās šķiedras) Pārējās augu tekstilšķiedras, neapstrādātas vai apstrādātas, bet nevērptas; šo šķiedru atsukas un atlikas (tostarp vērpšanas atlikas un uzirdinātās šķiedras) | 156 | Sieviešu un meiteņu trikotāžas blūzes un puloveri no zīda vai zīda atlikām | 157 | Trikotāžas apģērbi, izņemot tos, kas iekļauti 1. līdz 123. un 156. kategorijā | 159 | Kleitas, blūzes un kreklblūzes, netrikotāžas, no zīda vai zīda atlikām Šalles, lakati, kašnē, mantiļas, plīvuri un tamlīdzīgi izstrādājumi no zīda vai zīda atlikām, netrikotāžas Kaklasaites, tauriņi un kravates no zīda vai zīda atlikām | 160 | Kabatlakati no zīda vai no zīda atlikām | 161 | Netrikotāžas apģērbi, izņemot tos, kas iekļauti 1. līdz 123. un 159. kategorijā | CITI NOTEIKUMI 163 | Marle un marles izstrādājumi, iepakoti pārdošanai mazumtirdzniecībā | Nav sadalīti kategorijās | KN 59050050 HS ex640520 HS 660110 HS 870821 HS ex940490 | " -------------------------------------------------- III PIELIKUMS " II PIELIKUMS To tekstilizstrādājumu un apģērbu saraksts, kuri iekļauti 1994. gada VVTT parasto noteikumu sistēmā Kategorija | Apraksts | 19 | Kabatlakati, netrikotāžas | 41 | Pavedieni no sintētiskiem pavedieniem, neiesaiņoti mazumtirdzniecībai, izņemot neteksturētus vienkārtas pavedienus, negrodoti vai ar grodumu ne lielāku kā 50 uz metru | 46 | Kārsta vai ķemmēta aitu un jēru vilna vai cita veida smalki dzīvnieku mati | 58 | Paklāji, grīdsegas un grīdceliņi, ar sietiem mezgliem (apdarināti vai neapdarināti) | 61 | Šaurie austie audumi un šaurie audumi no paralēliem līmētiem pavedieniem vai bez šķiedrām, izņemot etiķetes un līdzīgus 62. kategorijas izstrādājumus Elastīgie audumi un apdares materiāli (netrikotāžas) no tekstilmateriāliem, kas izgatavoti no gumijas pavedieniem | 65 | Trikotāžas audums, izņemot audumus kategorijās 38 A un 63, no vilnas, no kokvilnas vai no ķīmiskām šķiedrām | 67 | Trikotāžas apģērbu aksesuāri, izņemot bērniem paredzētos visu veidu veļa sadzīves vajadzībām, no trikotāžas; aizkari (ieskaitot drapējumus), aizkari interjeram, baldahīni gultām un citi mēbeļu un pārējie dekoratīvie izstrādājumi, trikotāžas; trikotāžas segas un ceļotāju pledi, izņemot trikotāžas izstrādājumus, ieskaitot apģērbu vai ģērbu piederumu daļas | 69 | Sieviešu vai meiteņu kombinē un apakšsvārki, trikotāžas | 70 | Zeķbikses un garās zeķes no sintētisko šķiedru pavedieniem ar lineāro blīvumu vienam pavedienam mazāk nekā 67 deciteksi (6,7 teksi) Sieviešu garās zeķes no sintētiskām šķiedrām | 72 | Peldbikses/peldkostīmi, no vilnas, no kokvilnas vai no mākslīgām šķiedrām | 74 | Sieviešu vai meiteņu kostīmi un komplekti, no vilnas, kokvilnas vai mākslīgām šķiedrām, izņemot slēpošanas kostīmus | 75 | Vīriešu vai zēnu kostīmi un komplekti, no vilnas, kokvilnas vai mākslīgām šķiedrām, izņemot slēpošanas kostīmus | 76 | Vīriešu vai zēnu rūpnieciskie un profesionālie (aroda) ģērbi, netrikotāžas; Sieviešu vai meiteņu priekšauti, virsvalki un pārējie rūpnieciskie un profesionālie (aroda) ģērbi, netrikotāžas | 77 | Slēpošanas kostīmi, netrikotāžas | 84 | Netrikotāžas šalles, lakati, kašnē, mantiļas, plīvuri un tamlīdzīgi izstrādājumi no vilnas, kokvilnas vai mākslīgām šķiedrām | 85 | Kaklasaites, tauriņi un kravates no vilnas, kokvilnas vai ķīmiskām šķiedrām | 86 | Krūšturi, zeķturi, korsetes, bikšturi, prievītes un tamlīdzīgi izstrādājumi un to daļas, arī no trikotāžas | 87 | Netrikotāžas pirkstaiņi, dūraiņi un cimdi | 88 | Zeķes, kapzeķes un zeķītes, netrikotāžas, citi netrikotāžas apģērba aksesuāri, izņemot bērniem domātos | 91 | Teltis | 94 | Vate no tekstilizejvielām un izstrādājumi no tās; tekstilšķiedras, ne garākas kā 5 mm (pūkas), tekstilputekļi un mezgliņi | 96 | Neaustie materiāli un šādu materiālu izstrādājumi, piesūcināti vai nepiesūcināti, ar segumu vai bez seguma, dublēti vai nedublēti, pārklāti vai nepārklāti | 99 | Tekstildrānas, sveķotas vai cietinātas, izmantojot vielas ar cietes īpašībām, lietojamas grāmatu vāku izgatavošanai vai tamlīdzīgiem mērķiem; pausaudums; gruntēts audekls gleznošanai caurspīdīgās drānas zīmēšanai; ciets audekls, stīvdrēbe un tamlīdzīgas tekstildrānas, ko parasti lieto cepuru karkasiem Linolejs, pēc formas piegriezts vai nepiegriezts; grīdas seguma materiāli ar drēbes pamatni, pēc formas piegriezti vai nepiegriezti Gumijotas tekstildrānas, netrikotāžas, izņemot riepām domātās Tekstilmateriāli citādi piesūcināti vai pārklāti; apgleznoti linaudekli teātra un studiju dekorācijām, izņemot 100. kategorijas izstrādājumus | 100 | Tekstilaudumi, piesūcināti, segti vai dublēti ar celulozes atvasinājumiem vai pārējām plastmasām | 110 | Auduma piepūšamie matrači | 111 | Auduma tūrisma piederumi, izņemot piepūšamos matračus un teltis | 124 | Sintētiskās štāpeļšķiedras | 126 | Mākslīgās štāpeļšķiedras | 134 | Metalizēti pavedieni | 148 A | Dzija no džutas vai pārējām lūksnes tekstilšķiedrām, kas minētas pozīcijā Nr. 5303 | 148 B | Kokosšķiedras dzija | 149 | Džutas vai pārējo lūksnes tekstilšķiedru audumi, kas ir platāki par 150 cm | 150 | Džutas vai pārējo lūksnes tekstilšķiedru audumi, kas nav platāki par 150 cm Maisi un somas, ko izmanto iesaiņošanai, no džutas vai pārējām lūksnes tekstilšķiedrām, nelietotās | 153 | Lietoti maisi un somas, ko izmanto iesaiņošanai, no džutas vai pārējām lūksnes tekstilšķiedrām, kas minētas pozīcijā Nr. 5303 | Nav sadalīti kategorijās | HS ex392112 HS ex392113 HS ex392190 HS ex420212 HS ex420222 HS ex420232 HS ex420292 HS 560410 HS 630900 HS ex640610 HS ex640699 HS 650100 HS 650200 HS 650300 HS 650400 HS 650590 HS 660191 HS 660199 HS ex701910 HS ex701920 HS 880400 HS 911390 HS 950291 HS ex961210 | " --------------------------------------------------